Twee vas oor ongeslypte diamanteOngeslypte diamante (argieffoto) Foto: SAPD Twee persone wat in hegtenis geneem is in verband met die onwettige besit van ongeslypte diamante, sal na verwagting vandeesweek in die landdroshof in Somerset-Wes verskyn. Sers. Noloyiso Rwexana, woordvoerder van die polisie, het gesê die mans is Dinsdag in hegtenis geneem. Die polisie het op ŉ wenk reageer en toegeslaan op ŉ plaaslike kroeg in Somerset-Wes waar die diamanttransaksie na verwagting sou plaasvind. “Die mans kon nie bewys van eienaarskap leser nie en is in hegtenis geneem. Die geraamde straatwaarde is ongeveer R400 000.” Sy sê die polisie stel ondersoek in oor die egtheid van die diamante. Die twee mans, onderskeidelik 36 en 56 jaar oud, sal Vrydag in die hof verskyn.